jkorsvik/nowiki_second_scrape_merged huggingface dataset:
Al-Hurr

Al-Hurr ibn Abd ar-Rahman ath-Thaqafi (arabisk: الحر بن عبد الرحمن الثقافي) var en hersker fra Umayyad-dynastiet som styrte den muslimske provinsen Al-Andalus fra 716 til 718. Han var den tredje etterfølgeren til Musa bin Nusair, den nordafrikanske herskeren som hadde leda okkupasjonen av Visigotisk Spania i 711. Al-Hurr ble i 717 den første muslimske kommandøren som kryssa Pyreneene, da han leda en liten armé inn i Septimania. Han hadde liten suksess som hersker, og ble avsatt i 718.
Astrup

Astrup er en dansk-norsk slekt og familienavn. Navnet kommer fra gården Astrupgaard i det tidligere Hviding herred sør for Ribe på Vestjylland i Danmark. Slekten føres tilbake til bonden Troels Winter (ca. 1440–1510). Navnet kom til Norge med fogden Niels Astrup (død 1743).


== Noen kjente personer ==

Personer med Astrup som etternavn er blant annet

Christian Astrup (1909–1983), NS-politiker, sosialminister
Eivind Astrup (1871–1895), polarforsker
Eivind Astrup (f. 1945), forretningsmann
Else Marie Mustad Astrup (født 1950), forretningskvinne og forfatter
Hans Rasmus Astrup (1831–1898), statsråd, industrigründer og filantrop
Hans Rasmus Astrup (1939–2021), skipsreder, grunnlegger av Astrup Fearnley Museet
Heddy Astrup (1904–1978), filantrop
Heidi Astrup (født 1972), dansk håndballspiller
Kari-Mette Astrup (født 1952), kunstner
Mari Astrup (1956– ), kunstner, grandniese av Nikolai Astrup
Nikolai Astrup (1880–1928), kunstmaler
Nikolai Astrup d.y. (1931–1990), maler og grafiker
Nikolai Astrup (f. 1978), politiker (H)
Nils Astrup (1778–1835), fogd og stortingsrepresentant 1821-1823, sønnesønn av den innvandrede fogden Niels Astrup
Nils Astrup (1843–1919), misjonsbiskop i Zululand
Nils Ebbessøn Astrup (1901–1972), skipsreder
Nils Jørgen Astrup (1935–2005), Oslo, skipsreder
Sigurd Astrup (1873–1949), forretningsmann og politiker (H)
Thorvald Astrup (1876–1940), arkitekt
Otto Christian Astrup Bastiansen (1918–1995), kjemiker, universitetsrektor


== Slektsvåpen ==
Slektsvåpenet kan heraldisk beskrives (blasoneres) slik: I blått skjold to krysslagte sølv fisker og som hjelmtegn to krysslagte sølv fisker.
Våpenet er fra seglet til Troels Winther (død 1514) og ble gjenopptatt på 1900-tallet. 
Innvandreren Niels (Nicolai) Astrup (død 1743) hadde et annet våpen i sitt segl (Krag: Norsk heraldisk mønstring).


== Slektstreet ==

Troels Winter (ca. 1440–1510), fra gården Astrupsgaard i Ribe på Vest-Jylland (noen kilder oppgir Astrup gård i Slesvig)
(sønn)
(sønn)
(sønn)
Niels Troelsen (1610–1663), far til:
Niels Astrup (1642–1701), prost i Hviding, far til
Niels Astrup (1681–1743), til Norge 1715, fogd på Sunnmøre, opphav til navnet i Norge, hans etterkommere i avsnittene nedenfor


=== Nikolai Astrup (1747–1802) ===
Nikolai Astrup (1747–1802), prest i Ørskog, gift med prestedatter Kristine Margrethe Abelseth deres etterkommere (trykk «vis» for etterkommere i senere generasjoner):


== Litteratur ==
Haagen Krog Steffens: Norske Slægter 1912, Gyldendalske Boghandel, Kristiania 1911
O. Delphin Amundsen: Slekten Astrup, Oslo 1955.
Hans Krag: Norsk heraldisk mønstring fra Frederik IVs regjeringstid 1699-1730, Drøbak 1942 – Kristiansand S 1955.
Hans Cappelen: Norske slektsvåpen, Oalo 1969 (2. opplag 1976)
Herman L. Løvenskiold: Heraldisk nøkkel, Oslo 1978


== Referanser ==
Frol Kozlov

Frol Romanovitsj (Stefanovitsj) Kozlov (russisk: Фрол Романович Козлов, født 5. augustjul./ 18. august 1908greg., død 30. januar 1965) var en sovjetisk statsleder. 
Kozlov ble kandidatmedlem i politbyrået i Sovjetunionens kommunistiske parti den 14. februar 1957, og var fullt medlem fra 29. juni 1957 til 16. november 1964.
Mellom 1957 og 1958 var han statsminister i Den russiske sovjetiske føderative sosialistrepublikk. Han ble lenge ansett som den kommende leder av Sovjetunionens kommunistiske parti og Nikita Khrusjtsjovs etterfølger. Hans posisjon i Sovjetregimet ble imidlertid ødelagt av virkningene av hans alkoholisme.
Kozlov ble i 1961 utnevnt til Helt av det sosialistiske arbeid. 


== Referanser ==
Almanzor

Almanzor kan også sikte til abbasidekalifen Al-Mansur.Abu Aamir Muhammad Ibn Abdullah Ibn Abi Aamir, Al-Hajib Al-Mansur (arabisk: أبو عامر محمد بن عبد الله بن أبي عامر الحاجب المنصور, født ca. 938 i Algeciras, død 11. august 1002 i Medinaceli) var de facto hersker over den muslimske provinsen Al-Andalus på slutten av 900-tallet og starten av 1000-tallet. Under ham var den muslimske innflytelsen i Spania på sitt høyeste. Han ble etterfulgt av sønnen Abd al-Malik al-Musaffar.


== Referanser ==
Theodor Dahl

Theodor Dahl (født 4. november 1886 på Line i Time kommune, død 5. mai 1946 i Stavanger) var en norsk forfatter og journalist. Han vokste opp på Orstad i Klepp kommune. Som voksen bodde han for det meste i Stavanger. I 1907 begynte han som journalist, og var for det meste tilknyttet Stavanger Avis. I 1921 debuterte han som forfatter med boken Lyngheifolk.
Dahl var nært tilknyttet Jæren. Den jærske naturen og det jærske humøret spilte en stor rolle for hans forfatterskap.
Theodor Dahl er hedret med gatenavn i flere kommuner på Jæren.


== Verker ==
1921 – Lyngheifolk
1922 – Hanalandshanen
1923 – Manden på timpellete
1927 – Runestkrossen
1932 – Tre lys og to skjebner (Roman)
1932 – Jærsk lynne og humor
1933 – Gullsteinen
1937 – En hest en prest og en morildmann
1938 – Jeg kranser min jord
1942 – Under Jærens himmel
1943 – Jæren i syn og minne
1944 – Humor fra hav til hei (Humoristiske fortellinger fra Jæren)
1944 – Til deg du hei
1945 – Fru Grødaland e me å vinne krigen
1947 – Byen og menneskene


== Referanser ==


== Eksterne lenker ==
[1] Erling Jensen - biografi med bilder
Digitaliserte bøker av Dahl hos Nasjonalbiblioteket.
Marca Hispanica

Marca Hispanica, eller «Spanske mark» var en buffersone under provinsen Septimania som ble oppretta av Karl den store i 795 som en forsvarsbarriere mellom Umayyad-maurerne i Al-Andalus og Frankerriket. Sonen strakk seg helt til Barcelona i sør, og dette var også byen som oppnådde størst innflytelse.
I en videre betydning, refererer Marca Hispanica til en gruppe tidlige iberiske grevskaper oppretta av frankerne, hvorav kun Andorra har forblitt selvstendig fram til i dag. Etter hvert som tida gikk oppnådde disse grevskapene selvstendighet fra Frankerriket.


== Eksterne lenker ==
Avtale mellom Petronila og Ramón Berenguer Compromiso de Petronila y Ramón Berenguer
Football Manager Live

Fotball Manager Live er et videospill på Internett og datamaskin for flere brukere som er utviklet av Sports Interactive. Det ble utgitt i 2008 for Microsoft Windows og Mac OS X. Mens spiller var basert på betalende abonnement ble både mindre og større oppdateringer gjort innenfor abonnementet. Man kunne betale via kredittkort eller PayPal for å spille jevnlig, eller ved å kjøpte spillet i butikker i Storbritannia fra den 23. januar 2009. Etter mai 2011 var det ikke lenger mulig å spille spillet over Internett da tjenerne ble tatt ned.
Football Manager Live skiller seg betydelig fra tidligere titler innenfor Football Manager-serien, men beholder den samme spillmaskinen for fotballkampene og mange av de samme grunnleggende konseptene.
Brukere kunne gå inn i en spillverden bestående av opp til 1000 spillere og skape deres egne klubber og fylle deres lag opp med spillere fra den virkelige verden. Spilleren kunne signere opp på et budsystem hvor de spillerne som fikk høyest tilbud gikk til den tilbyderen. Mens Football Manager Live benytter seg av en ganske lik database som Football Manager 2009 hvor eldre spillere legger opp og yngre spillere overtar deres plass innenfor hver spillverdener, således skape et økende fiktivt miljø etter hvert som fotballsesongen utvikler seg.


== Referanser ==


== Eksterne lenker ==
(en) Football Manager Live på Steam 
(en) Football Manager Live hos MobyGames 
(en) Football Manager Live hos Internet Game Database 
Spørsmål og svar om spillet
Steinsrud stasjon

Steinsrud stasjon er en tidligere jernbanestasjon på Dovrebanen ved Steinsrud mellom Tangen og Stange i Innlandet fylke. Stasjonen ble opprettet som lasteplass i 1882, to år etter at jernbaneforbindelsen mellom Eidsvoll og Hamar ble fullført, og ble siden oppgradert til stoppested i 1885, som holdeplass i 1939 og stasjon i 1946. Vokterboligen ble i revet til fordel for dagens stasjonsbygning i 1950. I 1965 ble stasjonen fjernstyrt uten bemanning og i 1983 ble stasjonen nedlagt og gjort om til et fjernstyrt kryssingsspor. Steinsrud stasjon ligger 206,5 moh og ligger 107,47 km fra Oslo S.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 80–81. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1988). NSBs bygningsregistrering: Hamar distrikt: Eidsvoll-Dombåsbanen. 1. NSB Arkitektkontoret. s. 91–100. 


== Eksterne lenker ==
(no) Steinsrud stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Hedemarksbanen
Riksarkivet.no – Om Steinsrud stasjon
Mastitt

Mastitt er en bakteriell infeksjon i pattedyrs melkeproduserende organ. Jurbetennelse er et synonym hos storfe, men også sau i den perioden lammene blir ammet. Hos sau er det den hyppigst rapporterte sykdommen. I ammeperioden kan også kvinner utvikle mastitt. 


== Mastitt hos kyr ==

Tilstanden hos melkekyr oppdages ved at de blir unormalt urolige ved melking og hevelse (hardhet) oppstår i juret over spenen som er infisert. På et tidlig stadium kan man påvise mastitt ved at melken får en unormal søtsmak fra infisert spene. På et senere stadium vil man se slintre og klumper i melken. Det er mulig å behandle spenen som er infisert med direkte injeksjon av antibiotika i juret. Setter man penicillin-sprøyte etter hver melking i et par døgn vil tilstanden som regel gå over. Hvis ikke må man injisere antibiotika intravenøst. Hjelper ikke dette heller, vil den delen av juret som er infisert bli ødelagt og kuen vil slutte å produsere melk på spenen. Det er bra for tilstanden om man massererer juret godt før og etter melking og man sørger for at spenen er helt tømt for melk etter hver melking. Det kan også hjelpe å melke infisert spene mange ganger i løpet av døgnet.

Melk fra spene med mastitt må kastes. Ved antibiotikabehandling kan ikke melken selges før tilbakeholdstiden er over, denne informasjon kan finnes i Veterinærkatalogen. Ved å bruke smertestillende som NSAIDS så kan man gjøre det lettere å tømme juret for melk.


== Mastitt hos sau ==
Mastitt hos søyer merkes ofte på at dyret blir halt på det bakbenet som er nærmere den infiserte jurhalvdelen. Søyen får feber og kjertelen blir varm og øm.


== Komplikasjoner ==
 
Mastitt kan utvikle seg til koldbrann, noe som da oftest skyldest  Staphylococcus aureus og gjerne i kombinasjon med et svekket immunforsvar, gjerne i forbindelse med fødsel.


== Bakterier ==
De vanligeste mastittbakteriene er blant annet S. aureus, E. coli, Pasteurella hemolytica samt andre stafylokokker og streptokokker.


== Referanser ==


== Eksterne lenker ==
(en) Mastitis in cows – kategori av bilder, video eller lyd på Commons
Football Manager 2008

Football Manager 2008 er navnet på 2008-utgaven i Football Manager-serien til Sports Interactive, utgitt i samarbeid med SEGA. Det vil i årets utgave finnes over 5000 spillbare klubber fra mer enn 50 nasjoner. En demo av Football Manager 2008 har vært ute på markedet siden 30. september 2007.Spillet skulle i utgangspunktet utgis i Storbritannia fredag 19. oktober 2007, men med frykt for at diverse butikker startet salget et par dager i forveien, ble spillet sluppet allerede 18. oktober 2007.


== Referanser ==
Roskilde 6

Roskilde 6 er et langskip funnet ved Vikingskipshallen i Roskilde i 1997. Skipet var opprinnelig 36 m langt, og er det lengste krigsskip som noensinne er funnet fra vikingtiden. Skipet var et langskip av type skeide med 39 par årer og en besetning på cirka 100 mann, hvorav 78 roere. Skipet er datert til cirka 1025, tilvirket et sted ved Oslofjorden, og trolig ødelagt og forlatt ca. 1060.


== Roskilde 6 ==
Skipet er bygget av eik og er av høy håndverksmessig kvalitet. Analyser av treverket har vist at trærne som skipet er bygd av, ble hugget i nærheten av Oslofjorden, kanskje Østfold, eller mer sannsynlig Vestfold, i år 1025. Skeiden hadde blitt omhyggelig reparert og bar ikke preg av slitasje, men akterstevnen hadde blitt delvis opphugd trolig da det var forsøkt trukket inn på lavt vann. Reparasjonen ble sannsynligvis utført et sted i de baltiske landene.
Konstruksjonen på skeiden viste flere interessante nyheter om hvordan de danske langskipene var bygd, kjølen som er lagd av eiketre, var satt sammen av et midterstykke og to endestykker mot stevnene, tilsammen var hele 32 meter langt. Bunnstokkene eller spanter hadde en innbyrdes avstand på 78 cm som også er avstanden mellom årene, ovenpå spantene er tofter satt over skipsdekket som roere sittet på.
Ifølge viten fra arbeidet med andre vikingskip er det foreslått en mulig rekonstruksjon av riggen. Den besto av et stort råseil på nesten 200 kvadratmeter satt på en høy mast i midtskipet.
Utenfor skipet, under plankene i styrbordssiden, ble det funnet en naturgren som var stukket inn i en svart flintestein. En runeinnskrift på grenen kunne leses: «Sakse ristet disse runer...»


== Funnet ==
Vikingskipshallen i Vikingskipsmuseet i Roskilde ble utvidet i 1990-årene, i arbeidet ble en U-formet kanal utgravd inn i fjordbredden omkring bygningen som innholdte Skuldelevskipene fra Roskilde Fjord. Roskilde 6 ble funnet i februar 1997 på dørstokken til det nye museet.
Under utgravningen av kanalen fant arbeiderne til alles overraskelse 9 skipsvrak som alle er klinkbygd fra slutten av vikingtiden og inn i middelalderen. Gravmaskinene gjorde stor skade på de fleste vrakene som ble utgravd og tatt i forvaring av museet. På Roskilde 6 er nesten hele kjølen bevart. Hele babord side er borte, men ca 25 prosent av bordgangene midtskips på styrbord side er bevart.
I juni 2013 åpnet vandreutstillingen "VIKING" på Nationalmuseet i København, hvor rekonstruksjonen av skipet vises for første gang. I et 37 meter langt stålskjelett er vrakrestene av skipet innmontert. Etterhvert skal hele utstillingen, inkludert stålskjelettet med skipsdelene, vises både på British Museum i London og ved Museum für Vor und Frühgeschichte  i Berlin. Konserveringen av det arkeologiske trematerialet er foretatt av Nationalmuseet i København i en langson prosess hvor man har benyttet en vannløselig og stabil voks, PEG-2000,og deretter frysetørring. Arbeidet har vært ledet av konservator Kristiane Strætkvern.


== Eksterne lenker ==
Roskilde 6 skipet
The Roskilde 6 Ship
Karlstadgata (Oslo)

Karlstadgata er en gate på  Rodeløkka i bydel Grünerløkka i Oslo. Gaten er forholdvis kort, bare 300 meter, og går parallelt med Helgesens gate. Den går fra Rodes plass til Københavngata. I 2007 ble det bygget nye boligblokker i gaten da den gamle Freiafabrikken og lissefabrikken som ligger ved siden av ble gjort om til boligformål og Sofies hage ble bygget på den gamle parkeringsplassen til Freia.
Gaten fikk navn etter den svenske byen Karlstad i 1879, året etter byutvidelsen. Flere andre gater i området ble oppkalt etter svenske og danske byer ved samme anledning.


== Litteratur ==
Knut Are Tvedt, red. (2010). «Karlstadgata». Oslo byleksikon (5. utg.). Oslo: Kunnskapsforlaget. s. 296. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (K)». Oslo kommune. Arkivert fra originalen 29. juli 2014. Besøkt 22. august 2015.
Frank Loomis

Frank Loomis (født 22. august 1896, død 4. april 1971) var en amerikansk friidrettsutøver.
Under OL 1920 i Antwerpen ble Frank Loomis olympisk mester på 400 meter hekk. Med tiden 54,0 forbedret han den tolv år gamle verdensrekorden til Charles Bacon med ett sekund. Også løperne på de neste tre plassene, amerikanerne John Norton (sølv) og August Desch (bronse) samt franskmannen Geo André (nr. 4) løp på tider under den gamle verdensrekorden.


== OL-medaljer ==
1920  Antwerpen -  Gull i friidrett, 400 meter hekk  USA


== Referanser ==


== Eksterne lenker ==
(en) Frank Loomis – Olympics.com 
(en) Frank Loomis – Olympic.org 
(en) Frank Loomis – Olympedia 
(en) Frank Loomis – Sports-Reference (OL-resultater – arkivert) 
(en) Frank Loomis – databaseOlympics.com (arkivert) 
(en) Frank Loomis – Track and Field Statistics 
(en) Frank Loomis – TheSports.org
Arild Knutsen

Arild Knutsen (født 18. mars 1969) er en norsk politisk aktivist som arbeider for rusmiddelbrukeres rettigheter og endringer i den norske ruspolitikken. Han er styreleder Foreningen for human narkotikapolitikk (FHN).


== Bakgrunn og arbeid ==
Knutsen er oppvokst på Stovner i Oslo. Deler av Knutsens oppvekst er skildret i Stovner-kapittelet i boken Groruddalen – en reiseskildring av forfatteren Øyvind Holen.
Arild Knutsen har hatt diverse verv i Human-Etisk Forbund og representerte Narkotikapolitisk Forening (2003–2006). I 2006 tok han initiativet til Foreningen for human narkotikapolitikk og ble valgt til foreningens leder.
Knutsen deltok i utviklingen av =Oslo. Han var også vararepresentant i Human-Etisk Forbunds hovedstyre 2005–2009. Knutsen var styremedlem i Humanistiske Sosialdemokrater 2005–2009. Han har siden 2002 ledet en livssynsuavhengig samtalegruppe i Human-Etisk Forbund for tidligere rusavhengige.
Knutsen arbeidet som ungdomskoordinator i Samarbeidsrådet for tros- og livssynssamfunn 2004–2005.
Arild Knutsen stilte til valg som bystyrekandidat for Oslo Byaksjon i 2007. 18. november 2008 tok han med seg rusmisbrukere i Oslo Sentrum og marsjerte opp Karl Johans gate til Stortinget hvor de møtte en rekke rikspolitikere. Dette ble deretter en tradisjon kalt Stoffbrukerdagen. 
Høsten 2016 debuterte han som forfatter med boken Fra forbud til fornuft - kampen for en ny narkotikapolitikk .


== Utmerkelser ==
I 2009 ble Knutsen kåret til Årets Osloborger av Aftenpostens lesere. Han ble også kåret til årets navn for 2009 av Østkantavisa.I 2010 mottok Arild Knutsen Stortingets Presselosjes Toleransepris.
I 2014 ble Knutsen ble tildelt Amnestyprisen og Fagrådets/Rusfeltets hovedorganiasasjons pris for godt rusfaglig arbeid.I 2020 ble Arild Knutsen tildelt Fagrådets pris for godt ruspolitisk arbeide/Rusfaglig pris, sammen med Kenneth Arctander i RIO/Rusmisbrukernes interesseorgansasjon.


== Referanser ==


== Eksterne lenker ==
 (en) Arild Knutsen – kategori av bilder, video eller lyd på Commons
Frederick Schule

Frederick William Schule (født 27. september 1879 i Preston i Iowa, død 14. september 1962 i New York) var en amerikansk friidrettsutøver. Under OL 1904 ble han olympisk mester på 110 meter hekk.
Schule studerte ved University of Michigan. I 1903 vant han sitt første AAU-mesterskap på 120 yards hekk. Til tross for denne tittelen ble ikke Schule regnet som favoritt til å vinne hekkeløpet under OL i St. Louis. Den største favoritten, Edwin Clapp, IC4A-mester i 1903 og 1904 på 120 yards hekk, dukket imidlertid ikke opp til kvalifiseringsheatene.
Schule vant sitt heat, og møtte i finalen Thaddeus Schideler, som en måned før OL hadde satt uoffisiell verdensrekord på 15,0. Schule vant finalen med to meters forsprang til Shideler.


== OL-medaljer ==
1904  St. Louis -  Gull i friidrett, 110 meter hekk  USA


== Referanser ==


== Eksterne lenker ==
(en) Frederick Schule – Olympedia 
(en) Frederick Schule – Sports-Reference (OL-resultater – arkivert) 
(en) Frederick Schule – databaseOlympics.com (arkivert) 
(en) Frederick Schule – Track and Field Statistics
Østre Gasværk Teater

Østre Gasværk Teater, Gasværket er et teater på Østerbro i København. Teateret holder til i en hall som inntil 1979 huset Østre Gasværks gasstank og er et av København mest storslåtte scenerom.


== Bygningen ==
Bygningen er tegna av Martin Nyrop, og ble oppført i åra 1881 til 1883 for å huse Østre Gasværks teleskopbeholder. Kuppelen over det sylindriske murskallet har en diameter på 47 m, og er dermed en av Danmarks største. Kuppelen krones av en lanternin. Den lette stålkonstruksjonen og det store spennet var en ingeniørprestasjon i sin tid.
Den sylindriske veggen i kunstferdig murverk har runde vinduer med rundbua overdekning, og kan minne om et mausoleum. Som industribygg utforma i en historiserende stil er den samtidig et tidstypisk uttrykk for industrialimens tidlige fase. Bygningen er freda.
I 1997 ble gassbeholdebygningen supplert med et frittstående tilbygg, tegna av KHR Arkitekter. Bygget rommer publikumsfoaje og fasiliteter for skuespillerne. Nybygget holder seg på respektfull avstand fra Nyrops bygning, og har underjordisk passasje til denne.


== Teateret ==
Etter initiativ fra Morten Grunwald og Pelle Sadolin ble det fra 1979 oppført teaterforestillinger i det gamle gassverket; de første åra bare som enkeltforestillinger og gjestespill. Den første store egenproduksjonen var Shakespeares En midtsommernattsdrøm i 1986. I åra 1992-1998 hadde teateret stor suksess med musikaler som Les Misérables, Miss Saigon og Atlantis.
I 2007 skifta teateret navn til Gasværket. Samtidig overtok Jon Steffensen som ny teatersjef. Teateret har siden gått tilbake til det opprinnelige navnet. Etter en periode med kollektiv ledelse av teateret ble Pia Jette Hansen ansatt som direktør for Østre Gasværk Teater fra august 2010.
Norsk skogssvin

Norsk skogssvin er ikke en griserase, men en slaktegris krysset fram fra oppdrettet villsvin og norsk landsvin. Sluttproduktet blir feilaktig markedsført som «skogssvin» av norske oppdrettere og kjøkken, men skogssvin er rettmessig benevnelsen på tre distinkte ville svinearter i slekten Hylochoerus.
Norsk skogssvin sto på menyen under OL på Lillehammer i 1994. Den gir et velsmakende kjøtt med viltpreg. Grisene er meget hardføre og kan gå ute hele året. De kan bli omkring 90 cm i skulderhøyde og vekten kan komme opp i nærmere 200 kg. Den har et lengre snuteparti enn vanlig tamgris og utvikler dessuten langt kraftigere, mørk pels. Ungene er stripet når de er små.
I tidligere tider fantes en halvvill gris som gikk under navnet europeisk skogssvin i Europa, herunder også i Skandinavia. Dette var en blanding av ekte villsvin og naturlige europeiske landraser. Slike griser fantes i Sverige helt fram mot slutten av 1800-tallet.


== Se også ==
Gris
Klaus Voormann

Klaus Voormann (født 29. april 1938 i Berlin, Tyskland) er en tysk bassist, plateprodusent og grafiker. Han har spilt sammen med John Lennon og George Harrison og var sammen med Astrid Kirchherr en venn av The Beatles i deres tidlige periode i Hamburg omkring 1961.Voormann designet bl.a. omslaget til albumet Revolver og fikk 1967 en grammy for beste albumcover for dette. Han har også laget omslaget til albumet Scandinavian Leather av Turboneger.


== Diskografi (utdrag) ==
Mighty Garvey! (1968, med Manfred Mann)
John Lennon/Plastic Ono Band (1970, med John Lennon)
All Things Must Pass (1970, med George Harrison)
Sentimental Journey (1970, med Ringo Starr)
Imagine (1971, med John Lennon)
The Concert for Bangla Desh (1971, med George Harrison)
Transformer (1972, med Lou Reed)
No Secrets (1972, med Carly Simon)
Rock 'n' Roll (1975, med John Lennon)


== Referanser ==


== Eksterne lenker ==
(en) Offisielt nettsted 
(en) Klaus Voormann – kategori av bilder, video eller lyd på Commons 
(en) Klaus Voormann på Internet Movie Database 
(sv) Klaus Voormann i Svensk Filmdatabas 
(en) Klaus Voormann på AllMovie 
(en) Klaus Voormann hos The Movie Database 
(en) Klaus Voormann på Discogs 
(en) Klaus Voormann på MusicBrainz 
(en) Klaus Voormann på Songkick 
(en) Klaus Voormann på Genius — sangtekster 
(en) Klaus Voormann på AllMusic 
(en) Klaus Voormann på Facebook 
(en) Klaus Voormann på Myspace
Norhybrid

Norhybrid (LYLL) er ikke en anerkjent griserase, men en såkalt torasekrysning mellom ei norsk landsvin/norsk yorkshire (50/50) blandingspurke og en renraset (100%) norsk landsvinråne. En norhybrid besår således av 25% yorkshiregris og 75% norsk landsvin.
Norhybrid er et norsk produksjonssvin utviklet av Norsvin.


== Se også ==
Gris